钦定古今图书集成/明伦汇编/闺媛典/第175卷 > 伦可学妻尹氏
## 钦定古今图书集成/明伦汇编/闺媛典/第175卷 > 伦可学妻尹氏

按《新会县志》：“尹氏，尹润泽女，儒士伦可学妻。年十八，
赘可学为婿。二十，生子三才，甫周岁，可学亡，家人屡
欲夺其志，氏抱三才归。伦事孀姑汤氏惟命，三十馀
年不专出一语，姑没而后承治家事，勤女红，终身如
一日。三才长，以户役倾，家贫无卓锥。尹卒，族众贤之，
为助葬。又四十馀年，始闻于有司。”